ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી 20 ઓગસ્ટે સોમનાથમાં અનેક પરિયોજનાઓનું ઉદઘાટન અને શિલાન્યાસ કરશે
પ્રધાનમંત્રી શ્રી નરેન્દ્ર મોદી 20 ઓગસ્ટે સવારે 11 વાગ્યે વીડિયો કોન્ફરન્સના માધ્યમથી ગુજરાતના સોમનાથમાં અનેક પરિયોજનાઓનું ઉદઘાટન અને શિલાન્યાસ કરશે. જે પરિયોજનાઓનું ઉદઘાટન કરવામાં આવશે તેમાં સોમનાથ પ્રોમેનેડ, સોમનાથ એક્ઝિબિશન સેન્ટર અને પુનઃનિર્મિત  સોમનાથ મંદિર પરિસર સામેલ છે. કાર્યક્રમ દરમિયાન પ્રધાનમંત્રી શ્રી પાર્વતી મંદિરની આધારશિલા પણ રાખશે.
સોમનાથ પ્રોમેનેડને પ્રસાદ  યોજના અંતર્ગત 47 કરોડ રૂપિયાથી વધુના કુલ ખર્ચથી વિકસિત કરાયું છે. પ્રવાસી સુવિધા કેન્દ્રના પરિસરમાં વિકસિત સોમનાથ એક્ઝિબિશન કેન્દ્ર, જૂના સોમનાથ મંદિરના ખંડિત હિસ્સાઓ અને જૂના સોમનાથની નાગર શૈલીની મંદિર વાસ્તુકલાવાળી પ્રતિમાઓને પ્રદર્શિત કરે છે.
જૂના સોમનાથના પુનઃનિર્મિત મંદિર પરિસરને શ્રી સોમનાથ ટ્રસ્ટ દ્વારા 3.5 કરોડ રૂપિયાના પરિવ્યય સાથે સંપન્ન કરાયું છે. આ મંદિરને અહિલ્યાબાઈ મંદિર તરીકે પણ ઓળખવામાં આવે છે કેમકે તેને ઈન્દોરના રાણી અહિલ્યાબાઈ દ્વારા બનાવાયું હતું, જ્યારે તેમને ખ્યાલ આવ્યો હતો કે જુનું મંદિર ખંડેર સ્વરૂપમાં હતું. તીર્થયાત્રાળુઓની સુરક્ષા અને સંવર્ધિત ક્ષમતા માટે સમગ્ર જૂના મંદિર પરિસરનો સમગ્ર રીતે પુનર્વિકાસ કરવામાં આવ્યો છે.
શ્રી પાર્વતી મંદિરનું નિર્માણ 30 કરોડ રૂપિયાના કુલ પરિવ્યય સાથે કરવાનો પ્રસ્તાવ છે. તેમાં સોમપુરા સલાટ શૈલીમાં મંદિર નિર્માણ, ગર્ભ ગૃહ અને નૃત્ય મંડપનો વિકાસ સામેલ છે.
આ પ્રસંગે ગુજરાતના મુખ્યમંત્રી અને નાયબ મુખ્યમંત્રી સાથે કેન્દ્રીય ગૃહમંત્રી, કેન્દ્રીય પ્રવાસન મંત્રી પણ ઉપસ્થિત રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધીમાં 50.68 કરોડથી વધુ રસી આપવામાં આવી.
- દેશભરમાં અત્યાર સુધી કુલ 3,10,99,771 દર્દી સ્વસ્થ થયા
- રિકવરી દર હાલમાં 97.39% છે.
- છેલ્લા 24 કલાક દરમિયાન 43,910 દર્દી સાજા થયા.
- ભારતમાં છેલ્લા 24 કલાકમાં 39,070 નવા કેસો નોંધાયા.
- ભારતમાં હાલમાં 4,06,822 સક્રિય કેસ છે.
- સક્રિય કેસ કુલ કેસના 1.27 ટકા છે.
- સાપ્તાહિક પોઝિટિવિટી દર 5 ટકાથી ઓછો છે, હાલમાં એ 2.38 ટકા છે.
- દૈનિક પોઝિટિવિટી દર 2.27 ટકા છે, આ છેલ્લા 13 દિવસના 3 ટકાથી ઓછો છે.
- ટેસ્ટિંગ ક્ષમતામાં ઉલ્લેખનીય રીતે વધારો થયો છે-અત્યાર સુધીમાં 48.00 કરોડ ટેસ્ટ થઈ ચૂક્યા છે.
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1743740
કોવિડ-19 રસીકરણ અંગે અપડેટ
વિગત: https://pib.gov.in/PressReleasePage.aspx?PRID=1743756
આયુષ મંત્રીએ અખિલ ભારતીય આયુર્વેદ સંસ્થા-એઆઈઆઈએમાં દુનિયાની પ્રથમ આયુર્વેદ બાયો બેંક સ્થાપિત કરવામાં શક્ય એટલી મદદનું આશ્વાસન આપ્યું
વિગત: https://pib.gov.in/PressReleasePage.aspx?PRID=1743812
Important Tweets
(Visitor Counter : 214
પ્રધાનમંત્રીનું કાર્યાલય
પ્રધાનમંત્રીએ ટોક્યો ઓલિમ્પિક્સ માટે ભારતીય ખેલાડીઓને શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ ટોક્યો ઓલિમ્પિક 2020 માટે ભારતીય ખેલાડીઓના દળને શુભકામનાઓ પાઠવી છે.
પ્રધાનમંત્રીએ એક ટ્વીટમાં કહ્યું, “આવો, આપણે સૌ #Cheer4India! કરીએ.
@Tokyo2020 ઉદઘાટન સમારંભની કેટલીક ઝલક જોઈ.
આપણા તરવરાટ ધરાવતા ખેલાડીઓને શુભકામનાઓ. #Tokyo2020"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પેરાલિમ્પિક્સ ગેમ્સમાં જેવેલિનમાં રજત ચંદ્રક જીતવા બદલ દેવેન્દ્ર ઝાઝરીયાને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ દેવેન્દ્ર ઝાઝરીયાને ટોક્યોમાં પેરાલિમ્પિક્સ ગેમ્સમાં જેવેલિનમાં રજત ચંદ્રક જીતવા બદલ અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"@DevJhajharia! શાનદાર પ્રદર્શન! આપણા સૌથી અનુભવી ખેલાડીઓમાંથી એકે રજત ચંદ્રક જીત્યો. દેવેન્દ્ર ભારતને સતત ગૌરવ અપાવતા રહ્યા છે. તેમને અભિનંદન. તેમના ભવિષ્યના પ્રયાસો માટે શુભકામનાઓ. #Paralympics"
SD/GP/BT
(
ચૂંટણી આયોગ
એપ્રિલ 2020માં નિવૃત્ત થઇ રહેલા સભ્યોની ખાલી બેઠકો ભરવા માટે રાજ્યસભાના સાંસદોની દ્વિવાર્ષિક ચૂંટણી યોજાશે
17 રાજ્યોમાંથી ચૂંટવામાં આવેલા રાજ્યસભાના 55 સાંસદોની મુદત એપ્રિલ 2020માં સમાપ્ત થઇ રહી છે જેની વિગતો નીચે દર્શાવ્યા અનુસાર છે:
|
|
અનુક્રમ નંબર
|
|
રાજ્ય
|
|
બેઠકોની સંખ્યા
|
|
નિવૃત્તિની તારીખ
|
|
-
|
|
મહારાષ્ટ્ર
|
|
7
|
|
02.04.2020
|
|
-
|
|
ઓડિશા
|
|
4
|
|
-
|
|
તામિલનાડુ
|
|
6
|
|
-
|
|
પશ્ચિમ બંગાળ
|
|
5
|
|
-
|
|
આંધ્રપ્રદેશ
|
|
4
|
|
09.04.2020
|
|
-
|
|
તેલંગાણા
|
|
2
|
|
-
|
|
આસામ
|
|
3
|
|
-
|
|
બિહાર
|
|
5
|
|
-
|
|
છત્તીસગઢ
|
|
2
|
|
-
|
|
ગુજરાત
|
|
4
|
|
-
|
|
હરિયાણા
|
|
2
|
|
-
|
|
હિમાચલ પ્રદેશ
|
|
1
|
|
-
|
|
ઝારખંડ
|
|
2
|
|
-
|
|
મધ્યપ્રદેશ
|
|
3
|
|
-
|
|
મણીપુર
|
|
1
|
|
-
|
|
રાજસ્થાન
|
|
3
|
|
-
|
|
મેઘાલય
|
|
1
|
|
12.04.2020
ઉપર ઉલ્લેખ કરવામાં આવેલી ખાલી જગ્યાઓની વિગતોનું નિવેદન આપેલ બીડાણ-એ માં છે. પંચ દ્વારા નિર્ણય લેવામાં આવ્યો છે કે, રાજ્યસભાના સાંસદોની ઉપર દર્શાવેલી દ્વિવાર્ષિક ચૂંટણી નીચે દર્શાવેલા કાર્યક્રમ અનુસાર યોજવામાં આવશે:
|
|
અનુક્રમ નંબર
|
|
ચૂંટણીનું સમયપત્રક
|
|
તારીખ
|
|
1
|
|
જાહેરનામુ બહાર પાડવાની તારીખ
|
|
06 માર્ચ, 2020 
|
|
2
|
|
નામાંકન ભરવાની છેલ્લી તારીખ
|
|
13 માર્ચ , 2020 
|
|
3
|
|
નામાંકનની તપાસ
|
|
16 માર્ચ, 2020 
|
|
4
|
|
ઉમેદવારી પાછી ખેંચવાની છેલ્લી તારીખ
|
|
18 માર્ચ, 2020 
|
|
5
|
|
ચૂંટણીની તારીખ
|
|
26 માર્ચ, 2020 
|
|
6
|
|
ચૂંટણીના કલાકો
|
|
સવારે 09:00 થી સાંજે 04:00
|
|
7
|
|
મત ગણતરી
|
|
26 માર્ચ, 2020 ના રોજ સાંજે 05:00 વાગે
|
|
8
|
|
ચૂંટણી પ્રક્રિયા પૂર્ણ કરવા માટેની અંતિમ તારીખ
|
|
30 માર્ચ, 2020 
પંચે નિર્દેશ કર્યો છે કે મતદાન પત્રક પર ઉમેદવારની પસંદગી ચિહ્નિત કરવા માટે પૂર્વ નિર્ધારિત વિવરણ અનુસાર વાદળી રંગની સ્કેચ પેનનો ઉપયોગ કરવાનો રહેશે જે ચૂંટણી અધિકારી દ્વારા ઉપલબ્ધ કરાવવામાં આવશે. ઉપરોક્ત ચૂંટણી માટે અન્ય કોઇપણ પેનનો ઉપયોગ કોઇપણ સંજોગોમાં કરી શકાશે નહીં.
મુક્ત અને નિષ્પક્ષ ચૂંટણી સુનિશ્ચિત થઇ શકે તે માટે ચૂંટણીની પ્રક્રિયા પર નજીકથી દેખરેખ રાખવા માટે નિરીક્ષકોની નિમણૂક કરીને પૂરતાં પગલાં લેવામાં આવશે.
SD/DS/GP/RP
(Visitor Counter : 141
પ્રધાનમંત્રીનું કાર્યાલય
પ્રધાનમંત્રીએ ચંદ્ર શેખર આઝાદને તેમની જયંતિ નિમિત્તે શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ ચંદ્ર શેખર આઝાદને તેમની જયંતિ નિમિત્તે શ્રદ્ધાંજલિ અર્પણ કરી.
એક ટવીટમાં પ્રધાનમંત્રીએ કહ્યું કે, "ભારત માતાના શૌર્ય પુત્ર ચંદ્ર શેખર આઝાદને તેમની જયંતિ નિમિત્તે નમન. પોતાની યુવાવસ્થા દરમિયાન તેમણે ભારતને સામ્રાજ્યવાદની પકડમાંથી મુક્ત કરવા પોતાને લીન કરી દીધા હતા. તેઓ ભવિષ્યવાદી વિચારક પણ હતા અને એક મજબૂત અને ન્યાયી ભારતનું સપનું જોતા હતા."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે પુનઃપ્રાપ્ય ઊર્જાના ક્ષેત્રમાં ભારત અને ફ્રાંસ વચ્ચે થયેલા સમજૂતી કરારોને મંજુરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી મંત્રીમંડળની બેઠકે 10 માર્ચ 2018ના રોજ નવી દિલ્હી ખાતે પુનઃપ્રાપ્ય ઊર્જાના ક્ષેત્રમાં થયેલા સમજૂતી કરારો ને કાર્યોત્તર મંજુરી આપી દીધી છે.
બંને પક્ષો પારસ્પરિક રીતે પસંદ કરેલા ક્ષેત્રોમાં ભારતની રાષ્ટ્રીય સૌર ઊર્જા સંસ્થાન  તથા ઊર્જા અને પુનઃપ્રાપ્ય ઊર્જા કાર્યાલય  વચ્ચે સંશોધન, પ્રદર્શન અને પાયલોટ પ્રોજેક્ટ શરૂ કરવાનું લક્ષ્ય ધરાવે છે. પારસ્પરિક સમજૂતીના આધાર પર બંને પક્ષો આંતરરાષ્ટ્રીય સૌર ગઠબંધન ના સભ્ય રાષ્ટ્રોમાં પાયલોટ પ્રોજેક્ટના અમલીકરણ અને વિસ્તરણ માટે સાથે મળીને કામ કરશે. આ જોડાણ અનેક રીતે થઇ શકે જેમાં સંયુક્ત સંશોધન પ્રોજેક્ટ, સંયુક્ત સંશોધન અને વિકાસ, સંયુક્ત કાર્યશાળાઓ, ડોમેઈન નિષ્ણાતોનાં આદાન-પ્રદાન, સંશોધન અને ટેકનોલોજી આદાન-પ્રદાન વગેરેનો સમાવેશ થાય છે. આ સમજૂતી કરારો નિષ્ણાતો અને માહિતીના નેટવર્કીંગના આદાન-પ્રદાનનું લક્ષ્ય પણ ધરાવે છે.
આ સમજૂતી કરારો બંને દેશો વચ્ચેના દ્વિપક્ષીય સહયોગને મજબુત કરવામાં મદદ કરશે.
(Visitor Counter : 73
સ્વાસ્થ્ય અને પરિવાર કલ્યાણ મંત્રાલય
શ્રી મનસુખ માંડવિયાએ કેન્દ્રીય આરોગ્ય અને પરિવાર કલ્યાણ મંત્રી તરીકેનો કાર્યભાર સંભાળ્યો
ડૉ. ભારતી પ્રવિણ પવારે કેન્દ્રીય આરોગ્ય અને પરિવાર કલ્યાણ રાજ્યમંત્રી તરીકેનો કાર્યભાર સંભાળ્યો
શ્રી મનસુખ માંડવિયાએ આજે કેન્દ્રીય આરોગ્ય અને પરિવાર કલ્યાણ મંત્રી તરીકેનો કાર્યભાર સંભાળ્યો છે.
ડૉ. ભારતી પ્રવિણ પવારે કેન્દ્રીય આરોગ્ય અને પરિવાર કલ્યાણ રાજ્યમંત્રી તરીકેનો કાર્યભાર સંભાળ્યો.
આરોગ્ય સચિવ શ્રી રાજેશ ભૂષણ, એનએચએમ ના અધિક સચિવ અને મિશન ડિરેક્ટર શ્રીમતી વંદના ગુર્નાની, અધિક સચિવ  ડૉ. મનોહર અગ્નાની, અધિક સચિવ  શ્રી વિકાસ શીલ, અધિક સચિવ  શ્રી આલોક સક્સેના, ડીજીએચએસ  ડૉ. સુનિલ કુમાર, એફએસએસએ સીઈઓ શ્રી અરૂણ સિંઘલ અને અન્ય મુખ્ય અધિકારીઓ સહિત મંત્રાલયના વરિષ્ઠ અધિકારીઓએ તેમને આવકાર્યા હતા.
SD/GP/BT
(Visitor Counter : 213
મંત્રીમંડળ
મંત્રીમંડળે ભારત અને યુનાઇટેડ કિંગડમ વચ્ચે કાયદા અને ન્યાયના ક્ષેત્રમાં સહયોગ સાધવા અને એક સંયુક્ત સલાહ સમિતિની સ્થાપના કરવા માટેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે ભારત અને યુનાઇટેડ કિંગડમ વચ્ચે કાયદા અને ન્યાયના ક્ષેત્રમાં બંને દેશો વચ્ચે સહયોગ સ્થાપવા અંગે અને એક સંયુક્ત સલાહ સમિતિની સ્થાપના કરવા માટેના સમજૂતી કરારો  પરના હસ્તાક્ષરને મંજૂરી આપી દીધી છે.
આ એમઓયુ કાયદાકીય નિષ્ણાતો, સરકારી કર્મચારીઓ અને તેમની તાલીમ તેમજ વિવિધ કોર્ટ અને ટ્રિબ્યુનલની સામે વિવાદોના ઉકેલ માટે અસરકારક કાયદાકીય મદદનીશ તંત્રના માધ્યમથી તેમના અનુભવોના આદાન-પ્રદાનના ક્ષેત્રમાં રહેલી બાબતો અને જરૂરિયાતોનું ધ્યાન રાખે છે તેમજ સંયુક્ત સલાહ સમિતિની સ્થાપના કરવાનો પ્રસ્તાવ રજૂ કરે છે.
NP/J.Khunt/GP/RP
(Visitor Counter : 79
મંત્રીમંડળ
મંત્રીમંડળે ભારતની ઇન્ડિયન કાઉન્સિલ ઓફ મેડિકલ રિસર્ચ  અને સ્વિટ્ઝર્લેન્ડના ફાઉન્ડેશન ફોર ઇનોવેટિવ ન્યૂ ડાયગ્નોસ્ટિક્સ  વચ્ચે સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આંતરરાષ્ટ્રીય વૈજ્ઞાનિક અને તકનીકી સહયોગના માળખામાં સંબંધોને મજબૂત કરવા અને પરસ્પર હિતના ક્ષેત્રોમાં સહકારને પ્રોત્સાહન આપવા માટે ઈન્ડિયન કાઉન્સિલ ઓફ મેડિકલ રિસર્ચ  અને ફાઉન્ડેશન ફોર ઈનોવેટિવ ન્યૂ ડાયગ્નોસ્ટિક્સ  વચ્ચે સમજૂતી કરાર પર હસ્તાક્ષરને મંજૂરી આપી હતી. ભારત દ્વારા ફેબ્રુઆરી -2021માં સમજૂતી કરાર પર હસ્તાક્ષર કરવામાં આવ્યા છે.
લાભો:
આ સમજૂતી કરાર પરસ્પર-હિતના ક્ષેત્રોમાં આંતર રાષ્ટ્રીય વૈજ્ઞાનિક અને તકનીકી સહકારના માળખામાં ભારત અને સ્વિટ્ઝરલેન્ડ વચ્ચેના સંબંધોને વધુ મજબૂત બનાવશે.
નાણાકીય અસરો:
ICMR 100,000 અમેરિકી ડોલર સુધીનું ભંડોળ ઉપલબ્ધ કરાવવા માટે પ્રતિબદ્ધ છે જ્યારે FIND સ્થાનિક ભાગીદારો અને રિક્વેસ્ટ ફોર પ્રપોઝલ  દ્વારા ઓળખાતા સંશોધકોને 400,000 અમેરિકી ડોલર સુધીનું ભંડોળ ઉપલબ્ધ કરાવશે.
પૃષ્ઠભૂમિ:
ICMR આંતરિક અને બહારના સંશોધન દ્વારા દેશમાં બાયોમેડિકલ સંશોધનને પ્રોત્સાહન આપે છે. FIND  કંપનીઝ એક્ટ, 2013ની કલમ 8 હેઠળ બનાવેલ એક સ્વતંત્ર બિનનફાકારક સંસ્થા છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
G-7 શિખર સંમેલન દરમિયાન ઇન્ડોનેશિયાના રાષ્ટ્રપતિ સાથે પ્રધાનમંત્રીની મુલાકાત
પ્રધાનમંત્રી શ્રી નરેન્દ્ર મોદી ઈન્ડોનેશિયાના રાષ્ટ્રપતિ એચ.ઈ. શ્રીમાન જોકો વિડોડોને, 27 જૂન 2022ના રોજ જર્મનીના સ્લોસ એલમાઉમાં G7 સમિટ દરમિયાન મળ્યા.
પ્રધાનમંત્રીએ ઇન્ડોનેશિયાના ચાલી રહેલા G-20 પ્રમુખપદ માટે રાષ્ટ્રપતિ વિડોડોને અભિનંદન પાઠવ્યા હતા. ભારતના આગામી G-20 પ્રમુખપદ પર ચર્ચા થઈ.
તેઓએ પરસ્પર હિતના વૈશ્વિક અને પ્રાદેશિક મુદ્દાઓ પર પણ વિચારોનું આદાન-પ્રદાન કર્યું.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
રાષ્ટ્રપતિએ ખેડૂતોના અધિકારો પર પ્રથમ વૈશ્વિક પરિસંવાદનું ઉદઘાટન કર્યું
વિશ્વનો ખેડૂત સમુદાય તેનો મુખ્ય સંરક્ષક છે: રાષ્ટ્રપતિ મુર્મુ
ખેડૂતોને અસાધારણ શક્તિ અને જવાબદારી આપવામાં આવે છે: રાષ્ટ્રપતિ મુર્મુ
ભારતનાં રાષ્ટ્રપતિ શ્રીમતી દ્રોપદી મુર્મુએ આજે  નવી દિલ્હીમાં ખેડૂતોનાં અધિકારો પરનાં પ્રથમ વૈશ્વિક પરિસંવાદનું ઉદઘાટન કર્યું હતું. આ પ્રસંગે બોલતા, રાષ્ટ્રપતિએ કહ્યું કે વિશ્વનો ખેડૂત સમુદાય તેના અગ્રણી સંરક્ષક છે અને તેઓ પાકની વિવિધતાના સાચા સંરક્ષક છે. તેમણે વધુમાં જણાવ્યું હતું કે, ખેડુતોને અસાધારણ શક્તિ અને જવાબદારી આપવામાં આવે છે. તેમણે ભારપૂર્વક જણાવ્યું હતું કે, આપણે બધાએ ઘણી જાતોની વનસ્પતિઓ અને પ્રજાતિઓનું રક્ષણ કરવા અને પુનર્જીવિત કરવાના ખેડૂતોના પ્રયત્નોની પ્રશંસા કરવી જોઈએ, જેમનું અસ્તિત્વ આપણા બધા માટે નિર્ણાયક છે.
આ પરિસંવાદનું આયોજન ફૂડ એન્ડ એગ્રિકલ્ચર ઓર્ગેનાઇઝેશન , રોમની ફૂડ એન્ડ એગ્રિકલ્ચર ઓર્ગેનાઇઝેશન ની ઇન્ટરનેશનલ ટ્રીટી ઓન પ્લાન્ટ જિનેટિક રિસોર્સિસ ફોર ફૂડ એન્ડ એગ્રિકલ્ચર ના સચિવાલય દ્વારા કરવામાં આવ્યું છે અને તેનું આયોજન કેન્દ્રીય કૃષિ અને ખેડૂત કલ્યાણ મંત્રાલય દ્વારા પ્રોટેક્શન ઓફ પ્લાન્ટ વેરાયટીઝ એન્ડ ફાર્મર્સ રાઇટ્સ  ઓથોરિટી, ઇન્ડિયન કાઉન્સિલ ઓફ એગ્રિકલ્ચરલ રિસર્ચ  આઇસીએઆર-ઇન્ડિયન એગ્રિકલ્ચરલ રિસર્ચ ઇન્સ્ટિટ્યૂટ  અને આઇસીએઆર-નેશનલ બ્યુરો ઓફ પ્લાન્ટ જેનેટિક રિસોર્સિસ  સાથે જોડાણમાં કરવામાં આવ્યું છે.
રાષ્ટ્રપતિએ કહ્યું કે ભારત એક વિશાળ-વૈવિધ્યસભર દેશ છે, જે વિશ્વની માત્ર 2.4 ટકા જમીન વિસ્તાર ધરાવે છે, પરંતુ વનસ્પતિ અને પ્રાણીઓની તમામ નોંધાયેલી પ્રજાતિઓમાં 7-8 ટકા હિસ્સો ધરાવે છે. તેમણે જણાવ્યું હતું કે જૈવવિવિધતાની દ્રષ્ટિએ, ભારત છોડ અને પ્રજાતિઓની વિશાળ શ્રેણીથી સંપન્ન રાષ્ટ્રોમાંના એક તરીકે સ્થાન ધરાવે છે. તેમણે ઉમેર્યું હતું કે, ભારતની આ સમૃદ્ધ કૃષિ જૈવવિવિધતા વૈશ્વિક સમુદાય માટે ખજાનો છે. તેમણે ઉમેર્યું હતું કે, આપણા ખેડૂતોએ પરિશ્રમ કર્યો છે અને સાહસિક રીતે સંરક્ષિત સ્થાનિક જાતો છોડ, પાલતુ જંગલી છોડ અને પરંપરાગત જાતોનું સંવર્ધન કર્યું છે, જેણે પાક સંવર્ધન કાર્યક્રમો માટે બિલ્ડિંગ બ્લોક્સ પૂરા પાડ્યા છે અને તેનાથી મનુષ્યો અને પ્રાણીઓ માટે ખોરાક અને પોષક સુરક્ષા સુનિશ્ચિત થઈ છે.
રાષ્ટ્રપતિએ કહ્યું કે કૃષિ સંશોધન અને તકનીકી વિકાસે ભારતને 1950-51થી ઘણી વખત અનાજ, બાગાયત, મત્સ્યઉદ્યોગ, દૂધ અને ઇંડાના ઉત્પાદનને ગુણાકાર કરવામાં સક્ષમ બનાવ્યું છે, આમ રાષ્ટ્રીય ખાદ્ય અને પોષણ સુરક્ષા પર દૃશ્યમાન અસર કરે છે. તેમણે ભારપૂર્વક જણાવ્યું હતું કે, કૃષિ-જૈવવિવિધતા સંરક્ષણકર્તાઓ અને મહેનતુ ખેડૂતો, વૈજ્ઞાનિકો અને નીતિઘડવૈયાઓના પ્રયાસો તેમજ સરકારી સહાયથી દેશમાં અનેક કૃષિ ક્રાંતિઓને વેગ આપવામાં મહત્ત્વપૂર્ણ ભૂમિકા ભજવી છે. તેમણે વિશ્વાસ વ્યક્ત કર્યો કે, તકનીકી અને વિજ્ઞાન અસરકારક સંરક્ષક અને વારસાના જ્ઞાનને વધારનાર તરીકે સેવા આપી શકે છે.
રાષ્ટ્રપતિનું ભાષણ જોવા માટે અહીં ક્લિક કરો -
CB/GP/JD
(Visitor Counter : 99
પ્રધાનમંત્રીનું કાર્યાલય
પીએમએ અમદાવાદના ફ્લાવર શોની પ્રશંસા કરી
પ્રધાનમંત્રી શ્રી નરેન્દ્ર મોદીએ આજે જણાવ્યું હતું કે અમદાવાદના ફ્લાવર શોએ ફૂલો અને પ્રકૃતિ પ્રત્યે શોખીન એવા ઘણા લોકોને આકર્ષ્યા છે.
અમદાવાદ મ્યુનિસિપલ કોર્પોરેશનના ટ્વીટના જવાબમાં શ્રી મોદીએ ટ્વીટ કર્યું:
"રસપ્રદ લાગે છે. વર્ષોથી, અમદાવાદના ફ્લાવર શોએ ફૂલો અને પ્રકૃતિ પ્રત્યે શોખીન એવા ઘણા લોકોને આકર્ષિત કર્યા છે."
YP/GP/JD
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે સ્પાઇસ હેલ્થ અને ભારતીય તબીબી સંશોધન પરિષદ  દ્વારા સંયુક્ત રીતે તૈયાર કરવામાં આવેલી મોબાઇલ કોવિડ-19 RT-PCR લેબનું ઉદ્ઘાટન કર્યું
મોદી સરકાર કોવિડ-19ના સંક્રમણને નિયંત્રણમાં લાવવા માટે કટિબદ્ધ છે
આનાથી કોવિડ-19ના પરીક્ષણોની ક્ષમતા વધારવામાં મદદ મળશે
કેન્દ્રીય ગૃહમંત્રી શ્રી અમિત શાહે આજે નવી દિલ્હીમાં ભારતીય તબીબી સંશોધન પરિષદ  ખાતે મોબાઇલ કોવિડ-19 RT-PCR લેબનું ઉદ્ઘાટન કર્યું. સ્પાઇસ હેલ્થ અને ICMR દ્વારા સંયુક્ત રીતે આ લેબ શરૂ કરવામાં આવી છે. કેન્દ્રીય આરોગ્ય અને પરિવાર કલ્યાણ મંત્રી ડૉ. હર્ષવર્ધન પણ આ ઉદ્ઘાટન કાર્યક્રમમાં ઉપસ્થિત રહ્યાં હતા. DHRના સચિવ અને ICMRના મહાનિદેશક ડૉ. બલરામ ભાર્ગવ, સ્પાઇસ જેટના ચેરમેન અને પ્રબંધ નિદેશક શ્રી અજયસિંહ અને સ્પાઇસ હેલ્થના CEO સુશ્રી અવનીસિંહ પણ આ ઉદ્ઘાટન પ્રસંગે ઉપસ્થિત રહ્યાં હતાં.
આ પરીક્ષણ લેબ તથા આગામી સમયમાં શરૂ થનારી આવી વધુ લેબથી કોવિડ-19ના પરીક્ષણની ક્ષમતામાં વધારો કરવામાં મદદ મળશે. આ લેબને NABL દ્વારા સ્વીકૃતિ આપવામાં આવી છે અને ICMR દ્વારા માન્યતા આપવામાં આવી છે. RT-PCR પરીક્ષણો કોવિડ-19ના પરીક્ષણ માટે સૌથી સચોટ નિર્ણય આપનારા અને સૌથી મહત્વપૂર્ણ છે. આ પરીક્ષણો રૂપિયા 499/-ની કિંમતે થઇ શકશે અને પરીક્ષણનો ખર્ચ ICMR દ્વારા ભોગવવામાં આવશે. આ પહેલ કોવિડ-19ના પરીક્ષણો વધુ પરવડે તેવા તેમજ સામાન્ય જનતા સુધી વધુ પહોંચપાત્ર બને તે હેતુથી હાથ ધરવામાં આવી છે.
આ પરીક્ષણનો રિપોર્ટ નમૂનો લીધા પછી 6 થી 8 કલાકમાં મળી જશે જ્યારે આવા જ પ્રકારના પરીક્ષણો કરવા માટે હાલમાં સરેરાશ 24 થી 48 કલાકનો સમય લાગે છે.
સ્પાઇસ હેલ્થ દ્વારા સમગ્ર દેશમાં પરીક્ષણ સુવિધાઓ  ઉભી કરવા માટે તેમજ નમૂનાના એકત્રીકરણ કેન્દ્રો શરૂ કરવા માટે ICMR સાથે સમજૂતી કરાર પર હસ્તાક્ષર કરવામાં આવ્યા છે. દિલ્હીમાં શરૂ કરવામાં આવેલી પ્રથમ પરીક્ષણ સુવિધા સાથે તેમણે આ કાર્યનો પ્રારંભ કર્યો છે. વધુ આવી સુવિધાઓ આગામી સમયમાં દેશની રાજધાનીના વિવિધ ભાગોમાં શરૂ કરવામાં આવશે. પ્રથમ તબક્કામાં આવી 10 લેબોરેટરી ઉભી કરવાનું આયોજન છે. આ લેબોરેટરીઓ સરેરાશ રોજના 1,000 સેમ્પલનું પરીક્ષણ કરી શકશે અને પરીક્ષણની ક્ષમતા ધીમે-ધીમે વધારીને દૈનિક 3,000 નમૂના સુધી લઇ જવામાં આવશે.
SD/GP/BT
(Visitor Counter : 197
સ્વાસ્થ્ય અને પરિવાર કલ્યાણ મંત્રાલય
મંત્રીમંડળે ભારત અને સુરીનામ વચ્ચે દવાઓનાં નિયમનનાં ક્ષેત્રમાં થયેલા સમજૂતીકરાર ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ભારતીય ફાર્માકોપિયા કમિશન , સ્વાસ્થ્ય અને પરિવાર કલ્યાણ મંત્રાલય, ભારત સરકાર અને સુરીનામ સરકારનાં સ્વાસ્થ્ય મંત્રાલય વચ્ચે સુરીનામમાં ભારતીય ફાર્માકોપિયા ની માન્યતા માટે 4 જૂન, 2023નાં રોજ થયેલા સમજૂતીકરાર ની જાણકારી આપવામાં આવી હતી. ભારતના રાષ્ટ્રપતિની સુરીનામની મુલાકાત દરમિયાન આના પર હસ્તાક્ષર કરવામાં આવ્યા હતા.
બંને પક્ષો તેમના સંબંધિત કાયદા અને નિયમનો અનુસાર દવાઓના નિયમનના ક્ષેત્રમાં ગાઢ સહકાર વિકસાવવા અને માહિતીના આદાનપ્રદાનના મહત્વને ઓળખે છે અને નીચેની સમજૂતીઓ સુધી પહોંચે છેઃ
- સુરીનામમાં દવાઓના માપદંડોના પુસ્તક તરીકે ભારતીય ફાર્માકોપિયા ને સ્વીકારવી, જેથી સુરીનામમાં ઉત્પાદિત અને/અથવા આયાત કરવામાં આવતી દવાઓની ગુણવત્તાને સુનિશ્ચિત કરી શકાય.
- ભારતીય ઉત્પાદકો દ્વારા આઈપી દીઠ જારી કરાયેલા વિશ્લેષણનું પ્રમાણપત્ર સ્વીકારવું અને સુરીનામમાં દવાઓના ડુપ્લિકેટ પરીક્ષણની જરૂરિયાતને દૂર કરવી;
- ગુણવત્તા નિયંત્રણ વિશ્લેષણ દરમિયાન ઉપયોગમાં લેવા માટે વાજબી રીતે ઓછી કિંમતે આઈ.પી.સી.માંથી આઈપીઆરએસ અને અશુદ્ધિ માપદંડો મેળવવા;
- જેથી જેનેરિક દવાઓના વિકાસ માટે વધુ સારી તકો ઊભી થાય અને સુરિનામમાં પરવડે તેવી દવાઓની ઉપલબ્ધતામાં પ્રદાન કરી શકાય;
- નિયમનકારી માળખા, જરૂરિયાતો અને પ્રક્રિયાઓમાં ફાર્માકોપિયાની સમજણને પ્રોત્સાહન આપવું;
- આઈપીના મોનોગ્રાફના વિકાસ સાથે સંબંધિત માહિતી અને દસ્તાવેજીકરણના આદાન-પ્રદાનને સરળ બનાવવા માટે;
- જાહેર આરોગ્ય સાથે સંબંધિત અથવા તેની સાથે સંબંધિત સેવાઓની જોગવાઈમાં નિયમનકારી સત્તાવાળાઓની ક્ષમતા વધારવી, જેથી તેમની સંબંધિત વસતિની જરૂરિયાતો પૂર્ણ કરી શકાય;
- મોનોગ્રાફ્સ અને ભવિષ્યની ટેકનોલોજીના વિકાસમાં પારસ્પરિક લાભના ક્ષેત્રોમાં ટેકનિકલ સહકાર માટેની તકો શોધવા માટે.
- સમજૂતી કરારથી તબીબી ઉત્પાદનોની નિકાસમાં મદદ મળશે, જે વિદેશી હૂંડિયામણની વક તરફ દોરી જશે. એક અખંડ ભારત તરફનું એક પગલું હશે.
ભારતીય ફાર્માકોપિયાની આંતરરાષ્ટ્રીય માન્યતા! ભારતીય ફાર્માસ્યુટિકલ ક્ષેત્રને ધોરણોના ઘણા ફાયદા છે. તેમાં સામેલ છેઃ
- તેનાથી આ દેશોમાં ભારતીય ફાર્માસ્યુટિકલ ઉત્પાદનોની નિકાસને વેગ મળશે, કારણ કે તેનાથી ડબલ રેગ્યુલેશન, ટેસ્ટિંગમાં ડુપ્લિકેશન અને આયાત પછીની ચકાસણી દૂર થશે. એટલે ભારતીય દવા નિકાસકારોને સ્પર્ધાત્મક ધાર મળશે અને વેપાર વધુ લાભદાયક બનશે.
- ઉપરાંત આયાતી રાષ્ટ્રોને વાજબી કિંમતે ગુણવત્તાયુક્ત ભારતીય તબીબી ઉત્પાદનો સુલભ થશે.
- આયાત કરતા દેશોના ઉત્પાદકોને આ માટે વધુ સારી તક મળશે
વાજબી ચીજવસ્તુઓની ઉપલબ્ધતામાં પ્રદાન કરતી જેનેરિક દવાઓનો વિકાસ
તેમના નાગરિકોને દવાઓ.
- વિવિધ સંદર્ભ ધોરણો અને અશુદ્ધિ ધોરણો આ ઉત્પાદકો માટે વાજબી કિંમતે ઉપલબ્ધ થશે.
નિયમનકારી પદ્ધતિઓમાં સમન્વયથી ભારતમાંથી દવાઓની નિકાસમાં વધારો કરવામાં મદદ મળી શકે છે અને તેના પરિણામે ફાર્માસ્યુટિકલ ક્ષેત્રમાં શિક્ષિત વ્યાવસાયિકો માટે રોજગારીની તકો વધારવામાં મદદ મળી શકે છે.
ભારતીય ફાર્માકોપિયા ને સત્તાવાર રીતે પાંચ  દેશો અફઘાનિસ્તાન, ઘાના, નેપાળ, મોરેશિયસ અને રિપબ્લિક ઓફ સુરીનામ દ્વારા માન્યતા આપવામાં આવી છે. મંત્રાલય એવા રાષ્ટ્રોને વિસ્તૃત કરવા માંગે છે કે જેઓ આઈપીને માન્યતા આપે છે.
CB/GP/JD
(Visitor Counter : 59
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 81.85 કરોડને પાર
સાજા થવાનો દર હાલમાં 97.75%
છેલ્લા 24 કલાકમાં 26,115 દૈનિક નવા કેસ નોંધાયા
ભારતમાં સક્રિય કેસનું ભારણ , કુલ કેસનાં 0.92%
સાપ્તાહિક પોઝિટિવિટી દર  88 દિવસથી 3% કરતા ઓછો
છેલ્લા 24 કલાકમાં 96,46,778 વેક્સિન ડોઝના વહીવટ સાથે, દેશનું કોવિડ-19 રસીકરણ કવરેજ આજે સવારે 7 વાગ્યા સુધીના કામચલાઉ અહેવાલો અનુસાર 81.85 કરોડ  ના સંચિત આંકડાને વટાવી ગયું છે. આ 80,35,135 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે:
|
|
HCWs
|
|
પ્રથમ ડોઝ
|
|
1,03,69,386
|
|
બીજો ડોઝ
|
|
87,50,107
|
|
FLWs
|
|
પ્રથમ ડોઝ
|
|
1,83,46,016
|
|
બીજો ડોઝ
|
|
1,45,66,593
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
33,12,97,757
|
|
બીજો ડોઝ
|
|
6,26,66,347
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
15,20,67,152
|
|
બીજો ડોઝ
|
|
7,00,70,609
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
9,74,87,849
|
|
બીજો ડોઝ
|
|
5,28,92,011
|
|
કુલ
|
|
81,85,13,827
કેન્દ્ર સરકાર ઝડપ વધારવા અને સમગ્ર દેશમાં COVID-19 રસીકરણનો વ્યાપ વધારવા માટે પ્રતિબદ્ધ છે.
રોગચાળાની શરૂઆતથી ચેપગ્રસ્ત લોકોમાંથી, 3,27,49,574 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 34,469 દર્દીઓ સ્વસ્થ થયા છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.75% સુધી પહોંચી ગયો છે.
86 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 26,115 નવા કેસ નોંધાયા છે.
સક્રિય કેસનું ભારણ આજે 3,09,575 છે. સક્રિય કેસ કુલ કેસનાં 0.92% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 14,13,951 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ 55.50 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે.
દેશભરમાં પરીક્ષણ ક્ષમતામાં વધારો કરવામાં આવ્યો છે, ત્યારે છેલ્લા 88 દિવસોથી 2.08% પર સાપ્તાહિક સકારાત્મકતા દર 3% કરતા ઓછો રહે છે. દૈનિક સકારાત્મકતા દર 1.85% છે. છેલ્લા 22 દિવસથી 3% કરતા ઓછો અને સતત 105 દિવસો માટે દૈનિક સકારાત્મકતા દર 5% થી નીચે રહ્યો છે.
SD/GP/BT
(Visitor Counter : 203
પ્રધાનમંત્રીનું કાર્યાલય
પ્રધાનમંત્રીનો હિમાચલ દિવસ પર સંદેશ
"હિમાચલ પ્રદેશના લોકોએ પડકારોને તકોમાં પરિવર્તિત કર્યા છે"
"'ડબલ એન્જિન સરકારે' ગ્રામીણ રસ્તાઓ, હાઇવે પહોળા કરવા, રેલવે નેટવર્કને વિસ્તૃત કરવાની પહેલ કરી છે અને તેના પરિણામો હવે દેખાઈ રહ્યા છે"
“હિમાચલના લોકોમાં પ્રમાણિક નેતૃત્વ, શાંતિ પ્રેમી વાતાવરણ, દેવી-દેવતાઓના આશીર્વાદ અને સખત મહેનત કરનારા છે, આ બધું અજોડ છે. હિમાચલમાં ઝડપી વિકાસ માટે જરૂરી બધું છે.
પ્રધાનમંત્રી શ્રી નરેન્દ્ર મોદીએ તેમના સંદેશમાં હિમાચલ પ્રદેશના લોકોને 75માં સ્થાપના દિવસની શુભેચ્છા પાઠવી છે અને આ સુખદ સંયોગની નોંધ લીધી છે કે સ્વતંત્રતાના 75મા વર્ષમાં 75મો સ્થાપના દિવસ આવે છે. તેમણે આઝાદી કા અમૃત મહોત્સવ દરમિયાન વિકાસનું અમૃત રાજ્યના દરેક રહેવાસી સુધી પહોંચાડવાની પ્રતિબદ્ધતાનો પુનરોચ્ચાર કર્યો હતો.
વ્યક્તિગત નોંધ પર પ્રહાર કરતા, પ્રધાનમંત્રીએ શ્રી અટલ બિહારી વાજપેયીની એક કવિતા ટાંકી અને મહેનતુ અને દૃઢ નિશ્ચયી લોકો સાથે સુંદર રાજ્ય સાથેના તેમના પોતાના લાંબા જોડાણને યાદ કર્યું.
1948માં પહાડી રાજ્યની રચના સમયે પડકારોને યાદ કરતાં પ્રધાનમંત્રીએ પડકારોને તકોમાં રૂપાંતરિત કરવા બદલ હિમાચલ પ્રદેશના લોકોની પ્રશંસા કરી હતી. તેમણે બાગાયત, પાવર સરપ્લસ, સાક્ષરતા દર, ગ્રામીણ રોડ કનેક્ટિવિટી, નળમાં પાણી અને દરેક ઘર સુધી વીજળીમાં રાજ્યની સિદ્ધિઓની પ્રશંસા કરી હતી. તેમણે છેલ્લા 7-8 વર્ષમાં આ સિદ્ધિઓને આગળ વધારવાના પ્રયાસોને રેખાંકિત કર્યા. "જય રામ જીના યુવા નેતૃત્વ હેઠળ, 'ડબલ એન્જિન સરકારે' ગ્રામીણ રસ્તાઓ, હાઇવે પહોળા કરવા, રેલવે નેટવર્કને વિસ્તૃત કરવાની પહેલ કરી છે, તેના પરિણામો હવે દેખાઈ રહ્યા છે. જેમ જેમ કનેક્ટિવિટી વધુ સારી થઈ રહી છે, હિમાચલનાં નવા પ્રદેશો પ્રવાસન નવા ક્ષેત્રોમાં પ્રવેશી રહ્યા છે ” એમ પ્રધાનમંત્રીએ કહ્યું.
પ્રધાનમંત્રીએ પર્યટન ક્ષેત્રે નવી પ્રગતિ અને સ્થાનિક લોકો માટે તકો અને રોજગારની નવી રીતો પર પ્રકાશ પાડ્યો હતો. તેમણે ખાસ કરીને રોગચાળા દરમિયાન કાર્યક્ષમ અને ઝડપી રસીકરણ વિશે વાત કરીને આરોગ્ય ક્ષેત્રમાં પ્રગતિની નોંધ લીધી.
પ્રધાનમંત્રીએ હિમાચલ પ્રદેશની સંપૂર્ણ ક્ષમતાને ખોલવા માટે સખત મહેનત કરવાની જરૂરિયાત પર ભાર મૂક્યો હતો. તેમણે કહ્યું કે અમૃતકાળ દરમિયાન પ્રવાસન, ઉચ્ચ શિક્ષણ, સંશોધન, આઈટી, બાયોટેકનોલોજી, ફૂડ પ્રોસેસિંગ અને કુદરતી ખેતી જેવા ક્ષેત્રોમાં કામને આગળ ધપાવવાની જરૂર છે. તેમણે કહ્યું કે આ વર્ષના બજેટમાં જાહેર કરાયેલી વાઈબ્રન્ટ વિલેજ યોજના હિમાચલ પ્રદેશને ઘણો લાભ આપશે. તેમણે આ પહેલ માટે કનેક્ટિવિટી વધારવા, જંગલોને સમૃદ્ધ બનાવવા, સ્વચ્છતા અને લોકોની ભાગીદારી પર પણ વાત કરી.
પ્રધાનમંત્રીએ મુખ્યમંત્રી અને તેમની ટીમ દ્વારા ખાસ કરીને સામાજિક સુરક્ષાના ક્ષેત્રમાં કેન્દ્રીય કલ્યાણ યોજનાઓના વિસ્તરણ પર ટિપ્પણી કરી હતી. "પ્રમાણિક નેતૃત્વ, શાંતિ પ્રેમી વાતાવરણ, દેવી-દેવતાઓના આશીર્વાદ અને સખત મહેનત કરનારા હિમાચલના લોકો, આ બધું અજોડ છે. હિમાચલમાં ઝડપી વિકાસ માટે જરૂરી બધું જ છે", એમ કહી શ્રી મોદીએ સમાપન કર્યું.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(